recursal/SuperWikiNEXT-32B huggingface dataset:
**வி. என். பரமேசுவரன் பிள்ளை** *(V.N. Parameswaran Pillai)* இவர் திருவிதாங்கூர் நாயர் இராணுவத்தில் பணிபுரிந்த கடைசி இராணுவத் தளபதியாவார். இவர் 1945 இல் தான் பணியிலிக்கும் போது திருவிதாங்கூர் இராச்சியத்திற்குள் இந்தியத் தரைப்படை உள்வாங்குவதை மேற்பார்வையிட்டார். ஒருங்கிணைந்த திருவிதாங்கூர்-கொச்சி படைகள் கலைக்கப்பட்டபோது, 1949 இல் இவர் ஓய்வு பெற அனுமதிக்கப்பட்டார். அலங்காரத்தையும் சம்பிரதாயங்களையும் பராமரிப்பதில் கவனமாக இருந்த ஒரு வளமான சிப்பாய் என்று இவர் சிறப்பாக நினைவுகூரப்படுகிறார். 

பிள்ளை நெய்யாற்றிங்கரையின் அரயூரில் பிறந்த, இவர் முறையான ஆங்கிலக் கல்வியைப் பெறவில்லை. எனவே முதலில் திருவிதாங்கூர் நாயர் படைப்பிரிவில் சிப்பாயாக சேர்ந்தார். ஆனால் இவரது கடின உழைப்பின் மூலம், இவர் ஒரு சிறப்பானக் கல்வி பின்னணியை அடைந்தார். அதே நேரத்தில், இராணுவத்தின் தரங்களில் உயர்ந்தார். இறுதியாக இராணுவத் தளபதியானார். இவரது துணை அதிகாரிகள் இவரை 'இராணுவத் தளபதி குட்டன் பிள்ளை' என்று அன்போடு அழைத்தனர். பிரிட்டிசு சாம்ராஜ்யத்தின் ராணியிடமிருந்து கௌரவத்தைப் பெற்ற திருவிதாங்கூர் நாயர் படைப்பிரிவின் ஒரே அதிகாரியாக இவர் இருந்து வருகிறார்.

குறிப்புகள்
-----------

1. ↑  Political and administrative ... - S. N. Sadasivan - Google Books
2. ↑  Viewing Page 27 of Issue 38161
1948-ல் நீள்துப்பாக்கிகளை பிரயோகிக்கும் ஹகான துணைராணுவத்தினர்.
**நீள் துப்பாக்கி** என்பது சுடுகலன்கள் அல்லது பீரங்கிகளில், நீளமான குழல்கள் கொண்ட ஒரு வகையாகும். சிறு சுடுகலன்களை (small arms) பொறுத்தவரை, *நீள்துப்பாக்கி* என்பது தோளோடு முட்டுகொடுத்து சுடுவதற்குகாக வடிவமைக்கப்பட்டவை (கைத்துப்பாக்கி இதற்கு மாறானது). ஆனால் பீரங்கி ரகத்தை (artillery) பொறுத்தவரை, ஹாவித்சர் அல்லது காறோனேடை விட, *நீள்துப்பாக்கி* மாறுபட்டு இருக்கும்.

சிறு சுடுகலன்களின் கீழ்வரும், நீள்துப்பாக்கிகளுக்கு எடுத்துக்காட்டாக : மரைகுழல் துப்பாக்கி, சன்ன-சிதறு துமுக்கி, மசுகெத்துகள், பிளந்தர்பசுகள், குரும்மசுகெத்துகள், சுவர்த்துப்பாக்கிகள், மற்றும் மசுகெத்தூண்கள் ஆகியவற்றை சொல்லலாம்.

### நீள்துப்பாக்கிகளின் சாதகங்களும் பாதகங்களும்

கைத்துப்பாக்கியை விட அதிக பிடிமானத்தை கொடுக்க, பெரும்பான்மையான நீள்துப்பாக்கிகளில் தண்டும், முன்பக்க பிடிப்பும் இருக்கும். அதோடு, நீள்துப்பாக்கியில் நீண்ட குழல் இருப்பதால், குறிநோக்கியில் சரிநுட்பமாக குறிவைக்க இயலும். இவ்வகை துப்பாக்கிகளில் தொலை குறிநோக்கி அல்லது செம்புள்ளி குறிநோக்கியை பொறுத்தி பிரயோகிக்க எளிதாக இருக்கும்.

நீள்துப்பாக்கியின் திணிவு சற்று மிகையாகவே இருக்கும், இதனால் எளிதில் தூக்கிச் செல்ல முடியாது. மிகையான நிலைமத் திருப்புத்திறன் இருப்பதால், இதனை பக்கவாட்டிலோ அல்லது மேலும்-கீழுமாகவோ குறைந்த வேகத்தில் தான் நகர்த்தமுடியும், இது குறிவைக்கும் நேரத்தை அதிகமாக்கும். இருந்தாலும், இது குறிவைக்க அதிக நிலத்தன்மையோடு இருக்கும். நீள்துப்பாக்கியின் நீளம் அதிகமானால், அதை அவ்வாறு தயாரிக்க செலவும் அதிகமாகும். இதன் நீளம் அதிகம் என்பதால் இதை மறைத்து கொண்டு போக முடியாது, குறுகிய இடங்களில் பயன்பாட்டிற்கு அசவுகரியமாக இருக்கும். மற்றும் இதை வைக்க பெரிய இடம் தேவை.

கப்பற் நீள்துப்பாக்கி
---------------------

துளான்-ல் நடந்த ப்ரெஃபெக்தியூர் மரிடைமில் காட்சிப்படுத்தப்பட்ட கப்பற் நீள்துப்பாக்கிகள்
வரலாற்றின் கப்பற்படை பயன்பாட்டில், பாய்மரக் கப்பல்களில் பொருத்தப்பட்ட பிரதான பீரங்கி, **நீள் துப்பாக்கி** ஆகும். நீளம் குறைந்த காறோனேடுகளில் இருந்து வேறுபடுத்திக் காட்டவே, இந்த கப்பற்பீரங்கியை நீள் துப்பாக்கி என்றனர்.

மேற்கோள்கள்
-----------

1. ↑  "SAAMI Glossary, shoulder arm" பரணிடப்பட்டது 2007-10-31 at the வந்தவழி இயந்திரம்.
2. ↑  "SAAMI Glossary, gun, long" பரணிடப்பட்டது 2007-09-18 at the வந்தவழி இயந்திரம்.
**பூரணி** (17 அக்டோபர் 1913 - 17 நவம்பர் 2013) தமிழக எழுத்தாளர் ஆவார். இவர் 80 ஆண்டுகளுக்கும் மேலாக கவிதை, கட்டுரை, சிறுகதைகளை எழுதி வந்தார். பூரணி - கவிதைகள், பூரணி நினைவலைகள், பூரணி சிறுகதைகள், செவிவழிக் கதைகள் போன்ற பல நூல்கள் வெளியாகியுள்ளன.

வாழ்க்கைக் குறிப்பு
-------------------

பூரணியின் இயற்பெயர் சம்பூரணம். தந்தை இராமசாமி ஐயர், தாயார் சீதாலட்சுமி. இவர்களின் 10 குழந்தைகளில் சம்பூரணம் ஒன்பதாவதாகப் பிறந்தார். தந்தை ஒரு தமிழ்ப் பண்டிதர். இராமசாமி அய்யர் 1864 இல் பிறந்தவர். தொல்காப்பியத்திற்கு எளிய உரை எழுதியவர். பழநியில் 20 ஆண்டுகளாக ஆண்கள் பள்ளியைத் தன் சொந்தப் பணத்தில் ஆரம்பித்து நடத்தி வந்தார். பின் சொத்துகள் அழிந்து விட்ட நிலையில் அந்தப் பள்ளியை அன்னி பெசண்ட் அம்மையாரிடம் கையளித்தார். \ பூரணிக்கு ஒன்பது பிள்ளைகள். 

பூரணி 1927 இல் கவிதை எழுத .ஆரம்பித்தார். 80 ஆண்டுகளாகத் தொடர்ந்து எழுதிக் கொண்டிருந்தார். 1937 இல் பழனியிலிருந்து வெளிவந்து கொண்டிருந்த *சித்தன்* இதழ்களிலும், கோவையிலிருந்து வெளிவந்து கொண்டிருந்த *பாரத ஜோதி* இதழ்களிலும் இவரது சிறுகதைகள் வெளியாகி உள்ளன. கணையாழி, புதிய பார்வை, படித்துறை, அணி ஆகிய இலக்கிய இதழ்கள் பலவற்றிலும் இலக்கியப் பங்களிப்பு செய்திருக்கிறார். திண்ண இணைய இதழிலும் இவரது படைப்புகள் இடம் பெற்றுள்ளன.

நூல்கள்
-------

* *பூரணி கவிதைகள்* காலச்சுவடு வெளியீடு, 2003
* *பூரணி நினைவலைகள்* (தன்வரலாறு), சதுரம் பதிப்பம் (2005)
* *பூரணி சிறுகதைகள்*, மணிவாசகர் பதிப்பகம், 2009
* *செவிவழிக் கதைகள்*, வசந்தா பதிப்பகம்

விருதுகள்
---------

* 2004ஆம் ஆண்டு திருப்பூர் சக்தி இலக்கிய விருது
* 2007ஆம் ஆண்டு பொற்றாமரை கலை இலக்கிய ஆய்வரங்கம் ஆண்டுவிழாவில் தங்கப் பதக்கமும் இலக்கிய சேவைக்கான பாராட்டும்

மேற்கோள்கள்
-----------

1. ↑  எழுத்தாளர் பூரணி மறைவு, தினமணி, 19 நவம்பர் 2013
2. 1 2 3  நூற்றாண்டு கண்ட பூரணி மறைவு, கிருஷாங்கினி, வல்லமை, நவம்பர் 18, 2013
சுவீடன் நாட்டு ஏரி ஒன்றில் அறியப்பட்ட ஒரு உணவுச் சங்கிலி
**உணவுச் சங்கிலி** (*food chain*) என்பது, ஒரு குறிப்பிட்ட சூழலில் வாழ்கின்ற உயிரினங்களுக்கு இடையிலான உணவுத் தொடர்பினை விளக்கும் சொற்றொடராகும். ஓர் வாழிடச் சூழல் வாழ்முறையில் ஓர் உணவு மட்டத்திலிருந்து மற்றொரு உணவு மட்டத்திற்கு உணவும், ஆற்றலும் கடத்திச் செல்லப்படுவதை உணவுச் சங்கிலி விளக்குகிறது. உண்மையில், உணவுச் சங்கிலி தொடர்புகள் மட்டுமே குறிப்பிடப்படுகின்றன.

தாவரங்கள் அவற்றின் உயிரணுக்களில் இருக்கும் பச்சையத்தின் உதவியால், ஒளித்தொகுப்பு என்னும் செயல்முறை மூலம் காற்றில் உள்ள கார்பனீரொக்சைட்டை எடுத்துக் கொண்டு நிலத்திலிருந்து தண்ணிரையும், சூரியனின் ஆற்றலைப் பயன்படுத்தி உணவைத் தயரிக்கின்றன. இதனால் இவை முதல் நிலை (முதன்மை) உற்பத்தியாளர் என்று அழைக்கப்படுகின்றன. இவற்றிலிருந்தோ அல்லது வேறு வழியில் உணவைப் பெறும் உயிரினங்கள் நுகர்வோர் ஆகின்றன.

நுகர்வோர்கள் உணவை எடுத்துக் கொள்ளும் முறையில் மூன்றுவகையாக பிரிக்கலாம். அவை:

* தாவரத்தால் தயாரிக்கப்பட்ட உணவை நேரடியாக எடுத்துக்கொள்ளும் உயிரினங்கள் - தாவரவுண்ணிகள்
* விலங்குகளின் மாமிசத்தை மட்டும் உணவாக் உட்கொள்ளும் உயிரினங்கள் - விலங்குண்ணிகள்
* தாவரத்தையும் விலங்கையும் அதாவது இரண்டையும் உணவாக உட்கொள்ளும் உயிரினங்கள் - அனைத்துண்ணிகள்

இவ்வாறு தாவரங்களால் தயாரிக்கப்பட்ட உணவானது அல்லது ஆற்றலானது ஒரு மட்டத்திலிருந்து மற்றொரு நிலைக்கு செல்வதே உணவுச் சங்கிலி என்று அழைக்கப்படுகிறது. உணவுச் சங்கிலியானது ஒரு நேர்கோட்டில் இருக்கும் உணவுத் தொடர்பைக் குறிக்கும். இவ்வாறான பல்வேறு உணவுச் சங்கிலிகளுக்கிடையிலான இடைத்தொடர்புகளை உள்ளடக்கியதே உணவு வலை (en:Food Web) எனப்படும்.

ஒரு உணவு வலையைக் காட்டும் வரைபடம்
எ.கா: 1. புல்-மான்-சிங்கம்

2. தேன் (பூக்கள்) - பட்டாம்பூச்சிகள் - சிறிய பறவைகள் - நரிகள்.
**உண்டியல் பணம் அனுப்பும் முறை** என்பது ஒரு இடத்தில் இருந்து இன்னுமொரு இடத்துக்கு பணத்தை அனுப்ப தெற்காசியர்கள் பயன்படுத்தும் ஒரு முறை ஆகும். குறிப்பாக புகலிட நாடுகளில் இருந்து தாயகப் பகுதிகளுக்கு சட்டத்திற்குப் புறம்பான வழியில் (ஹவாலா) பணம் அனுப்புவதை குறிக்கிறது.

முறை
----

பணம் அனுப்ப விரும்பும் ஒருவர் அவருக்கு அருகாமையில் இருக்கும் பணம் அனுப்பும் நிறுவனம் அல்லது முகவரிடம் செல்வார். பெரும்பாலும் அவர்கள் சமூகத்தில் அறியப்பட்டவர்களாக, நம்பிக்கை வாய்ந்தவர்களாக இருப்பர். அவர் தான் அனுப்ப விரும்பும் தொகையையும், அனுப்ப விரும்பும் நபரின் தொடர்புகளையும் வழங்குவார். அன்றைய பண மாற்று விகிதத்துக்கு ஏற்ப எவ்வளவு பணம் கொடுக்கப்படும் என்று பற்றுச்சீட்டு அல்லது உறுதி வழங்கப்படும். இந்தச் சேவைக்கு ஒரு கட்டணம் வசூலிக்கபடும். இந்த நிறுவனத்தின் கிளை அல்லது முகவர் அனுப்பப்பட வேண்டியவருக்கு அருகாமையில் இருப்பார். அவர்கள் சென்று பணத்தை உரியவருக்கு வழங்குவர்.

நன்மைகள்
--------

* பெரும்பாலும், உண்டியல் முறையில் பணம் அனுப்ப வங்கிகளிலும் பார்க்க குறைந்த செலவு எடுக்கும்.
* வங்கிகளை விட வேகமாகப் பணம் உரியவருக்கு அனுப்பப்படும்.
* நாணய மாற்று விகிதம் வங்கிகளில் கிடைப்பதைவிட அதிகமாக இருக்கும்.
* சிலசமயங்களில் வீட்டிற்கே வந்து பணப்பட்டுவாடா செய்யப்படும்.

தீமைகள்
-------

* தீவிரவாதச் செயல்களைச் செய்வதற்கான நிதி இவ்வழிகளின் மூலம் நடைபெறுகிறது.
* இந்தப் பணப்பறிமாற்றம் அரசு நிறுவனங்கள் அல்லாது அங்கீகாரம் பெறாத நிறுவங்கள் வழியாக நடைபெறுவதால் அரசுக்கு வருவாய் இழப்பு ஏற்படுகிறது.
* வாடிக்கையாளர் ஏமாற்றப்படுவதற்கான வாய்ப்புகளும் உள்ளன.

உசாத்துணைகள்
------------

* The Impact of International Informal Banking on Canada: A Case Study of Tamil Transnational Money Transfer Networks (Undiyal), Canada/Sri Lanka

மேற்கோள்கள்
-----------

1. ↑
தூது 
**தூது** என்பது இலங்கையில், ஈரான் இஸ்லாமியக் குடியரசுத் தூதரகத்தால் வெளியிடப்படும் ஓர் இதழாகும். ஆரம்ப காலத்தில் இரண்டு மாதங்களுக்கொரு முறை வெளிவந்த இவ்விதழ் தற்போது இடைக்கிடையே வெளிவந்துகொண்டிருக்கின்றது. 1990ம் ஆண்டுகளின் இறுதிப் பகுதியிலிருந்து இவ்விதழ் வெளிவருகின்றது. இதன் பதிவிலக்கம்: QD/126/News/2011.

உள்ளடக்கம்
----------

இவ்விதழில் மத்திய கிழக்கு அரபுலக நாடுகளில் அரசியல், சமகால விவகாரங்கள் ஆகியவற்றிற்கு முக்கியத்துவம் கொடுக்கப்பட்ட ஆக்கங்கள் இடம்பெறுகின்றன. ஈரான் இஸ்லாமிய குடியரசு தூதரகத்தின் வெளியீடாக இவ்விதழ் வெளிவந்த போதிலும்கூட ஈரான் இஸ்லாமிய குடியரசு அரசாங்கத்தின் கருத்துக்களை பிரதிபலிக்க வேண்டியதில்லை எனக் குறிப்பிடப்பட்டிருக்கின்றது. இஸ்லாமிய பன்னாட்டு விவகார ஆய்வு இதழாகவும் குறிப்பாக ஈரானிய கலை கலாசார அரசியல் விவகாரங்களை எடுத்துக்கூறும் இதழாகவும் உள்ளது. வாசகர்களைக் கவரக்கூடிய வகையில் தரமான தாளில் அச்சிடப்பட்டு வர்ண அட்டை முகப்பையும் வர்ணப் படங்களையும் தாங்கி வெளிவருகிறது.

வெளியீட்டு முகவரி
-----------------

கலாசாரப் பகுதி. ஈரான் இஸ்லாமியக் குடியரசுத் தூதரகம். 06 சேர் ஏர்னஸ் டி சில்வா மாவத்தை, கொழும்பு 07
பாரதிதாசன் அருங்காட்சியகம்
**பாரதிதாசன் நினைவு அருங்காட்சியகம் ஆய்வுமையம்** என்பது என்பது இந்தியாவின் புதுச்சேரி பெருமாள் கோயில் வீதியில் பாரதிதாசன் ஏறக்குறைய பத்தொன்பது ஆண்டுகள் வாழ்ந்த இல்லமாகும்.

வரலாறு
------

1900 ஆம் ஆண்டு கட்டப்பட்டதாகக் கருதப்படும் இந்த வீட்டில் பாரதிதாசன் 1945 இல் குடியேறினார் அதிலிருந்து 1964 வரை இங்கு வாழ்ந்தார்.

நினைவு இல்லமாக
--------------

பாரதிதாசன் வாழ்ந்த இந்த இல்லம் 1971 இல் அரசுடைமையாக்கப்பட்டு, அருங்காட்சியமாக மாற்றப்பட்டது. 1977 இல் ஆறாவது ஐந்தாண்டு திட்டத்தில் பாரதிதாசன் நினைவு நூலகம் காட்சிக்கூடம் ஆகியவற்றை ஆராய்ச்சிக் கூடமாக மாற்றி அமைப்பதற்கான திட்டம் உருவாக்கப்பட்டு, 1978 இல் மத்திய அரசின் ஒப்புதல் பெறப்பட்டது. 1984 ஏப்ரலில் இந்நினைவு நூலகம் காட்சிக் கூடமானது. பாவேந்தர் பாரதிதாசன் நினைவு அருங்காட்சியகம் ஆய்வு மையம் என பெயருடன் இயங்கத் தொடங்கியது.

வீட்டில் நுழைந்தவுடன் சுவற்றில் வரிசையாய் ஒளிப்படங்களும் பாவேந்தரின் சிலையும் உள்ளது. அதில் இலக்கியம், அரசியல், பத்திரிக்கை, திரைத்துறை, மொழி, இனம் தொடர்பான பாரதிதாசன் ஆற்றிய பணிகளை படங்களாக காட்சிப்படுத்தியுள்ளனர். மேலும் பாவேந்தர் தான் கைப்பட எழுதிய கவிதைகள், கலை, இலக்கிய நண்பர்களுக்கு எழுதிய மடல்கள், ஆசிரியராக இருந்தபோது எழுதப்பட்ட பாடத்தயாரிப்புகள், பெரியார், கருணாநிதி ஆகியோரால் எழுதப்பட்ட மடல்களையும் அருங்காட்சியகத்தில் பார்வைக்கு வைக்கப்பட்டுள்ளன. பாவேந்தர் இதழாசிரியராக பொறுப்பேற்று நடத்திய இதழ்களின் படிகளையும் அவர் எழுதிய நூல்களையும் காட்சிப்படுத்தியுள்ளனர். மேலும், பாரதிதாசன் பயன்படுத்திய மூக்குக் கண்ணாடி, சால்வை, அவர் அமரும் நாற்காலி மற்றும் கட்டில் வரை அனைத்தும் பார்வைக்காக வைக்கப்பட்டுள்ளன.

மேற்கோள்கள்
-----------

1. ↑  செ.ஞானபிரகாஷ் (10 ஏப்ரல் 2018). "பாவேந்தர் வீடு பார்க்கலாம் வாங்க..!". *செய்திக் கட்டுரை*. தி இந்து தமிழ். 11 ஏப்ரல் 2018 அன்று பார்க்கப்பட்டது.
*ஹேப்பி பிரின்ஸ் அன்ட் அதர் டேல்ஸ்* நூல் அட்டை
*ஹேப்பி பிரின்ஸ் அன்ட் அதர் டேல்ஸ்* நூலாசிரியர் *ஆஸ்கார் வைல்டு*
**சுயநல அரக்கன்** (The Selfish Giant) *ஆஸ்கார் வைல்டு* என்பவர் எழுதிய *ஹேப்பி பிரின்ஸ் அன்ட் அதர் டேல்ஸ்* என்னும் நூலில் உள்ள ஐந்து கதைகளில் ஒன்றாகும். இந்நூல் சிறுவர்களுக்கானது. 
ஒரு சுயநல அரக்கன் எவ்வாறு அன்பானவனாக மாறினான் என்பதுதான் இக்கதை.

கதைச் சுருக்கம்
---------------

### அரக்கனின் குணம்

ஒரு அரக்கன் தனது அழகான தோட்டத்தை வைத்திருந்தான். இத்தோட்டம் மிகவும் பச்சைப் பசேலாகவும், அழகிய மலர்களும், முத்தான கனிகளும் இருந்தன. பள்ளிகளில் பயிலும் குழந்தைகள் தினமும் மதியம் அரக்கனின் தோட்டதில் மகிழ்ச்சியாக விளையாடுவார்கள். அரக்கன் தனது நண்பரின் வீட்டில் ஏழு வருடம் தங்கியிருந்தார். பிறகு தன் தோட்டத்தில் குழந்தைகள் மகிழ்ச்சியாக விளையாடுவதைக் கண்டு துரத்திவிட்டார். தோட்டத்தைச்சுற்றி உயரமான சுவரை அமைத்து ஒரு அறிவிப்புப்பலகையை மாட்டினார். 
அப்பலகையில் *அத்துமீறி நுழைபவர்கள் தண்டிக்கப்படுவார்கள்* என்று எழுதப்பட்டிருந்தது. 

### பாலைவனத் தோட்டம்

குழந்தைகளுக்கு வேறு விளையாட இடமின்றித் தவித்தனர். குழந்தைகள் விளையாட வராததால் தோட்டத்தில் வெறும் பனிமூட்டமும் புயலுமாய் வெகுகாலமாகக் காணப்பட்டது. இத்தோட்டம் எதற்காக மாறியது என்பதே அரக்கனுக்குத் தெரியவில்லை. இதனால் அரக்கன் மிகவும் கவலையுற்றான். 

### அரக்கனின் திடீர் மாற்றம்

ஒரு நாள் அரக்கன் திடீர் விழித்தெழுந்தார். தோட்டத்தில் அப்போது ஒரு பறவை பாடிக்கொண்டிருப்பதையும்இளவேனிற்காலம் வந்துவிட்டதையும் பார்த்தார். தோட்ட சுவரின் ஒரு இடைவெளி வழியே குழந்தைகள் தோட்டத்துக்குள் வந்து விளையாடிக் கொண்டிருந்ததையும் கண்டார். ஆனால் அவரைப் பார்த்த குழந்தைகள் பயந்து ஓடினர். ஆனால் மரத்தில் ஏற முயன்று கொண்டிருந்த ஒரு சிறுவன் மட்டும் அங்கிருந்தான். அவனுக்கு அவர் உதவி செய்தார். 
அச்சிறுவன் மகிழ்ச்சியாக அரக்கனை முத்தமிட்டான்.

### அன்பான காட்சி

அரக்கன் தான் கட்டிய பெருஞ்சுவரை கோடாரியால் இடித்துவிட்டு 
அக்குழந்தைகளிடம் அது அவர்களுடைய தோட்டமென்று கூறினார். 
குழந்தைகளுடன் விளையாடினார். ஆனால் அச்சிறுவன் அங்கு இல்லை. வருடங்கள் கடந்தன. அரக்கனும் வயதாகி மற்றும் தளர்ந்துவிட்டார். ஆனால் அச்சிறுவனை மீண்டும் காணவில்லை. 

### முடிவு

ஒரு நாள் சிறுவன் மரத்தின் கீழ் நின்றிருப்பதை அரக்கன் கண்டார். அச்சிறுவன் உடம்பில் காயங்கள் இருந்தது. "யார் உன்னைக் காயப்படுத்தியது என்று சொல், நான் அவர்களைக் கொல்வேன்" என்று வினவ அவன் இதெல்லாம் அன்பின் காயங்கள் என்றான். அவருள் ஏதோவொரு உணர்வெழ அவர் சிறுவன் முன் மண்டியிட்டு "நீ யார்?" என்று வினவினார். அச்சிறுவன் "நீங்கள் உங்கள் தோட்டத்தில் எனக்கு விளையாட இடம் கொடுத்தீர்கள்; இப்பொழுது என்னோடு என் தோட்டத்துக்கு (சொர்க்கத்துக்கு) வாருங்கள்" என்று சொன்னான். அந்த அரக்கன் சந்தோஷமாக உயிர் துறந்தார்; அன்று மதியம் தோட்டத்துக்கு வந்த குழந்தைகள் இறந்துபோன
அவரது உடலை அம்மரத்தடியில் மலர்களால் மூடப்பட்ட நிலையில் கண்டனர்.
**தூத்தூர்** (Thoothor) என்பது இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில், அரபிக்கடலோரம் அமைந்துள்ள ஒரு கடற்கரை கிராமமாகும். இக்கிராமமானது கேரள மாநிலத்தின் எல்லைப் பகுதியில் அமைந்துள்ளது. தூத்தூர், சின்னதுறை இரவிபுத்தன்துறை, பூத்துறை, இரயுமன்துறை ஆகியவை இதன் அருகாமையில் உள்ள கிராமங்களாகும். இந்த ஐந்து கிராமங்களும் பொதுவாக தூத்தூர் என்றே அழைக்கப்படுகிறது. இது விளவங்கோடு தாலுகாவில் அமைந்துள்ளது. இவ்வூர் நாகர்கோவிலிலிருந்து மேற்கு திசையில் 45 கி.மீ தொலைவிலும், கேரளாவின் தலைநகரான திருவனந்தபுரத்திலிருந்து தென்கிழக்கு திசையில் 40 கி.மீ தொலைவிலும் அமைந்துள்ளது. தூத்தூருக்கு அருகாமையில் திருவனந்தபுரம் விமானநிலையம் பாறசாலை மற்றும் குழித்துறை இரயில் நிலையம் ஆகியவை அமைந்துள்ளது.
தூத்தூர் மக்களின் முக்கிய தொழில் மீன்பிடித்தலாகும். இங்கு குறைவான மக்களே விவசாயத்தில் ஈடுபடுகின்றனர். மொத்த மக்கள்தொகை சுமார் 6000 ஆகும். இது ஏழுதேசம் நகரப் பஞ்சாயத்திற்கு உட்பட்ட பகுதியாகும்.

பெயர்காரணம்
-----------

தூத்தூர் என்ற பெயர் *தூ, தூய்மை* மற்றும் *ஊர்* என்ற வார்த்தைகளில் வேர்களைக் கொண்டுள்ளது. சில ஆண்டுகளுக்குமுன் இப்பகுதி வெண்மணலால் நிரம்பியிருந்தது மேலும் மக்கள் மிகச் சிறிய பகுதியிலேயே வாழ்ந்தனர், எனவே பெரும்பாலான பகுதி காலியாக இருந்ததாலும் வெண்மணலால் மூடப்பட்டிருந்தாலும் இவ்வூர் இப்பெயர் பெற்றது.

இவற்றையும் காண்க
----------------

* தூத்தூர் நேதாஜி படிப்பகம் மற்றும் விளையாட்டுக் கழகம்
* இரவிபுத்தன்துறை
* நீரோடி
*

மேற்கோள்கள்
-----------
மூர்த்திதேவி விருது வழங்கும் விழா
**பாரதிய ஞானபீடம்** (**Bharatiya Jnanpith**) 18 பிப்ரவரி 1944-இல் சாகு சாந்தி பிரசாத் ஜெயின் என்பவரால் துவக்கப்பட்ட பாரதிய ஞானபீடம், இந்திய இலக்கிய ஆராய்ச்சி அமைப்பாகும். இதன் தலைமையிடம் புது தில்லியில் உள்ளது.இந்த அமைப்பு சமசுகிருதம், பிராகிருதம், பாளி, மற்றும் அபபிரம்சா மொழிகளின் சமயம், கவிதை, இலக்கியம், தத்துவம், தர்க்கம், இலக்கணம், சோதிடம், வானவியல் மற்றும் அறநெறிச் சார்ந்த சுவடிகளை, காகிதத்தில் நூல் வடிவத்தில் வெளியிடுவதுடன்,ஆராய்ச்சிகளையும் மேற்கொள்கிறது. இநத அமைப்பு இந்திய அரசியலமைப்பு அங்கீகாரம் அளித்த இந்திய மொழிகளில் இலக்கியம் படைத்தோருக்கு ஆண்டு தோறும் ஞானபீட விருது மற்றும் மூர்த்திதேவி விருதுகளை வழங்குகிறது. இந்த அமைப்பு பல நூல்களை வெளியிட்டுள்ளது. அவற்றில் மூர்த்திதேவி கிரந்த மாலை மற்றும் லோகாதய கிரந்தமாலை எனும் இரண்டு நூல்களை முதன்மையானது. 

இந்த அமைப்பு வழங்கும் ஞானபீட விருதுகள், தமிழ் மொழியில் எழுத்தாளர் அகிலனுக்கு 1975-ஆம் ஆண்டிலும் மற்றும் ஜெயகாந்தனுக்கு 2002-ஆம் ஆண்டிலும் வழங்கப்பட்டது.

மேற்கோள்கள்
-----------

1. 1 2  jnanpith.net பரணிடப்பட்டது அக்டோபர் 13, 2007 at the வந்தவழி இயந்திரம், Bhartiya Jnanpith Official website
2. ↑  Encyclopaedia of Indian literature vol. 1, p. 298 1987, Sahitya Akademi, ISBN 81-260-1803-8
3. ↑  Jnanpith Awardees

வெளி இணைப்புகள்
---------------

* அதிகாரப்பூர்வ இணையதளம்
* பாரதிய ஞானபீடம் வெளியிட்ட நூல்கள்
1961 **பன்றிகள் விரிகுடா படையெடுப்பு** (*Bay of Pigs Invasion*) என்பது கியூபாவினால் நாடுகடத்தப்பட்ட இராணுவத்தினரால் கியூபா மீது மேற்கொள்ளப்பட்ட ஒரு தோல்வியடைந்த தாக்குதலைக் குறிக்கும். இப்படையெடுப்பு பிடெல் காஸ்ட்ரோவின் அரசைக் கவிழ்ப்பதற்காக ஜோன் எஃப். கென்னடி அதிபராக வந்தவுடன் ஐக்கிய அமெரிக்காவினால் திட்டமிடப்பட்டு அவர்களின் நிதிப் பங்களிப்பினால் மேற்கொள்ளப்பட்டது. இத்தாக்குதலை அடுத்து கியூபா-அமெரிக்க உறவுகள் மோசமாகப் பாதிக்கப்பட்டது.

இத்தாக்குதலை நடத்தியவர்கள் தென்மேற்கு கியூபாவின் பன்றிகள் விரிகுடாவில் தரையிறங்கியமையினால் இது "பன்றிகள் விரிகுடா படையெடுப்பு" என அழைக்கப்படுகிறது.

முற்றுகை
--------

ஏப்ரல் 15, 1961, காலையில் மூன்று சிறியரக விமானங்கள் அண்டோனியோ மக்கேயோ விமானநிலையம், மற்றும் முக்கிய தளங்கள் மீது குண்டுகளை வீசின. தீவு முழுமையும் 48 மணிநேரத்துக்கு விமானத் தாக்குதல் நடத்தத் திட்டமிடப்பட்டிருந்தது. ஆனாலும் திட்டமிட்டபடி வான் தாக்குதல் நடத்தப்படவில்லை. காஸ்ட்ரோவின் வான்படைத் தளங்களைத் தாக்கும் இரண்டாவது திட்டம் இடைநிறுத்தப்பட்டது.

ஏப்ரல் 17 இல் 1,511 பேரை ஏற்றிக் கொண்டு நான்கு கப்பல்கள் கியூபாவின் பிக்ஸ் விரிகுடாவில் இறங்கின. இவற்றுடன் சிஐஏயின் இரண்டு கப்பல்கள் தாக்குதல்களுக்குத் தேவையான இராணுவத் தளபாடங்களை ஏற்றி வந்தன. இந்த சிறிய படையினர் உள்ளூர் மக்களின் ஆதரவுடன் ஹவானாவுக்குள் புகுவதற்குத் திட்டமிட்டிருந்தனர். இந்த முற்றுகையினால் காஸ்ட்ரோவுக்கு எதிராக மக்கள் அணி திரள்வார்கள் என சிஐஏ எதிர்பார்த்திருந்தது. ஆனாலும், முற்றுகை தொடங்க முன்னரே உள்ளூர் அமெரிக்க ஆதரவாளர்கள் பலரை சிறைகளில் அடைத்தது காஸ்ட்ரோ அரசு,.

சோவியத் ஒன்றியத்தின் கனரக பீரங்கிகள் கியூபா இராணுவத்தினரால் பாவிக்கப்பட்டன..

பன்றிகள் விரிகுடாவைக் காட்டும் வரைபடம்
வான் தாக்குதலின் போது 10 கியூபா எதிராளிகளும், நான்கு அமெரிக்க விமானிகளும், 6 கியூபா விமானிகளும் இறந்தனர். ஏப்ரல் 21 இல் தாக்குதல் நிறைவடைந்தபோது 68 கியூபா நாடுகடத்தப்பட்டவர்கள் கொல்லப்பட்டனர். மீதியானவர்கள் அனைவரும் கைப்பற்றப்பட்டனர். கைப்பற்றப்பட்ட 1,209 பேர்கள் மீதான விசாரணைகள் உடனேயே ஆரம்பிக்கப்பட்டு சிலர் தூக்கிலிடப்பட்டனர். மீதமானோர் 30 ஆண்டுகள் வரையில் சிறைத்தண்டனை பெற்றனர். ஐக்கிய அமெரிக்காவுடன் 20 மாதங்கள் நடத்தப்பட்ட பேச்சுவார்த்தையின் பின்னர் இவர்கள் விடுவிக்கப்பட்டு நாடுகடத்தப்பட்டனர். பதிலுக்கு கியூபா $53 மில்லியன் பெறுமதியான உணவு மற்றும் மருந்து வகைகளைப் பெற்றுக் கொண்டது.

மேற்கோள்கள்
-----------

1. ↑  Triay p. 81
2. ↑  Triay p. 110
3. ↑  Lynch p. 148
4. ↑  Faria, Miguel A (2002). *Cuba in Revolution: Escape from a Lost Paradise*. Macon, GA. பக். 93–8. Archived from the original on 2011-06-11.. பார்த்த நாள்: 2008-04-19.
5. ↑  "Morgan Buried In Cuban Crypt, Fugitive Wife Stays In Hiding". La Habana: Associated Press. 1961-03-13.. பார்த்த நாள்: 2007-12-24. 
[*தொடர்பிழந்த இணைப்பு*]
6. ↑  "Bay of Pigs, 40 Years After: Chronology". *The National Security Archive*. The George Washington University.
7. ↑  Priestland, 2003
8. ↑  "Enrique Lister". *Spartacus Educational*. School Net. 2011-05-20 அன்று மூலம் பரணிடப்பட்டது. 2008-04-19 அன்று பார்க்கப்பட்டது.

வெளி இணைப்புகள்
---------------

* நியூயோர்க் டைம்ஸ் தலைப்புச் செய்தி, ஏப்ரல் 18, 1961
* கியூபாவின் வரலாறு
***சுயம்வரம்*** (*One's Own Choice*) (1972) ஆம் ஆண்டு வெளிவந்த மலையாள மொழித் திரைப்படமாகும்.இத்திரைப்படமே அடூர் கோபாலகிருஷ்ணனின் முதற் திரைப்படம் என்பதும் குறிப்பிடத்தக்கது.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

எழுத்தாளராகத் திகழும் விஷ்வம் அவர் மனைவியான சீதாவுடன் குடித்தனம் நடத்துகின்றார். திடீரென ஏற்படும் பணப்பற்றாக்குறையினால் அவர்கள் வசதிகள் குறையப்பெற்ற பகுதிகளில் வாழவேண்டிய சூழல் ஏற்படுகின்றது. அச்சமயம் விஷ்வத்திற்கு மரத்தொழிற்சாலையில் வேலை கிடைக்கின்றது. மேலும் குழந்தையினைப் பெற்றெடுக்கும் சீதா நோய் வாய்ப்பட்டிருந்த கணவரைப் பலிகொடுக்கின்றார். இதன்பின்னர் விதவைக் கோலம் பூண்டிருக்கின்றார் சீதா.

விருதுகள்
---------

**1973 மாஸ்கோ சர்வதேச திரைப்படவிழா (ரஷ்யா)**

* பரிந்துரைக்கப்பட்டது கோல்டன் விருது - அடூர் கோபாலகிருஷ்ணன்

**1973 சிறந்த திரைப்படத்திற்கான தேசிய திரைப்பட விருது (இந்தியா)**

* வென்ற விருது - கோல்டன் லோட்டஸ் விருது - சிறந்த திரைப்படம்
* வென்ற விருது - கோல்டன் லோட்டஸ் விருது - சிறந்த இயக்குநர்
* வென்ற விருது - சில்வர் லோட்டஸ் விருது - சிறந்த நடிகை - சாரதா
* வென்ற விருது - சில்வர் லோட்டஸ் விருது - சிறந்த ஒளிப்பதிவு - எம்.சி ரவி வர்மா

வெளியிணைப்புகள்
---------------

* சுயம்வரம் சர்வதேச திரைப்படத் தரவு தளத்தில்
**பப்பி** (*Puppy*) என்பது 2019 ஆம் ஆண்டு வெளியான இந்தியத் தமிழ் நகைச்சுவை-நாடகத் திரைப்படமாகும், இப்படத்தை அறிமுக இயக்கநரான நட்டு தேவ் (முரட்டு சிங்கிள் என குறிப்பிடப்பட்டுள்ளது) எழுதி இயக்கியுள்ளார். படத்தில் முன்னணி நடிகராக வருண் அறிமுகமாகியுள்ளார். மேலும் சம்யுக்தா எக்டே மற்றும் யோகி பாபு ஆகியோர் நடித்துள்ளனர். படத்தை ஐசரி கணேஷ் தனது தயாரிப்பு நிறுவனமான வேல்ஸ் பிலிம் இன்டர்நேஷனலின் கீழ் தயாரித்தார். இப்படத்திற்கான இசையை தரண் குமார் அமைத்தார்.  இந்த படம் திரையரங்குகளில் 11 அக்டோபர் 2019 அன்று வெளியானது. கலவையான விமர்சனங்களைப் பெற்றது.

கதை
---

கல்லூரியில் இறுதி ஆண்டு பயிலும் மாணவர் பிரபு ( வருண் ) தான் கன்னிப் பையன் என்ற நிலையிலிருந்து மாறவேண்டும் என்ற வலுவான ஆசையோடு உள்ளான். அவனது மூத்த மாணவன் ( யோகி பாபு ) அவனுக்கு வழிகாட்டுகிறான். பிரபு தனது வகுப்பு தோழி ரம்யாவை ( சம்யுக்தா எக்டே ) காதலிக்கிறான். அவனும் ரம்யாவும் திருமணத்திற்கு முந்தைய உடலுறவில் ஈடுபடும்போது அவனது பாலியல் ஆர்வம் அவனை சிக்கலில் ஆழ்த்துகிறது. அதாவது ரம்யா கர்ப்பமடைகிறாள். இதை அறிந்ததும் அவன் மிகவும் அதிர்ச்சியடைகிறான். கருவை கலைக்குமாறு ரம்யாவிடம் கூற அவள் அதற்கு மறுக்கிறாள். இது இருவரையும் கவலையடையச் செய்கிறது. அவர்களுக்கு ஏற்படும் சிக்கல்களை எவ்வாறு சரிசெய்கிறார்கள் என்பது கதையின் முக்கிய அம்சமாக அமைகிறது.

நடிகர்கள்
---------

* வருண் பிரபுவாக
* சம்யுக்தா எக்டே ரம்யாவாக
* யோகி பாபு மூத்த மாணவராக
* ராஜேந்திரன்
* ஜி. மாரிமுத்து பிரபுவின் தந்தையாக
* நித்தியா ரவீந்திரன் பிரபுவின் தாயாக
* அன்பரசன்
* ரிஷா
* ஆர். எஸ். சிவாஜி மருத்துவராக
* டைகர் தங்கதுரை
* சம்பத் ராம்
* டி. எஸ். ஆர் சிறப்பு தோற்றத்தில்

இசை
---

| எண். | தலைப்பு | பாடகர் (கள்) | நீளம் (நிமிடங்கள்) | பாடல் வரிகள் |
| --- | --- | --- | --- | --- |
| 1 | "அஞ்சி மணிக்கு" | யுவன் சங்கர் ராஜா, சாஷா திருப்பதி | 05:16 | மிர்ச்சி விஜய் |
| 2 | "என் கை எனக்கு" | தரண் குமார், சாண்டி | 03:30 |
| 3 | "சோத்துமூட்டை" | தரண் குமார், ஆர். ஜே. பாலாஜி | 04:01 |
| 4 | "சூப்பர் ஸ்டார்" | அனிருத் ரவிச்சந்திரன், எம். சி. டி, தரண் குமார் | 03:49 |
| 5 | "உயிரே வா" | கௌதம் மேனன், தரண் குமார், அலிஷா தாமஸ் | 04:58 |
| 6 | "யோகி பாபு" (தீம்) | எம்.சி.டி, தரண் குமார் | 01:51 |

குறிப்புகள்
-----------

1. ↑  "Puppy to hit screens on October 11 – Times of India". *The Times of India* (ஆங்கிலம்). 2019-09-25 அன்று பார்க்கப்பட்டது.
2. ↑
**பாரதிய முஸ்லிம் மகளிர் இயக்கம்** (**Bharatiya Muslim Mahila Andolan** or **BMMA**) ('Indian Muslim Women's Movement') இந்தியாவில் முஸ்லீம் மகளிர் நலன் மற்றும் உரிமைகள் காக்கும் சமயசார்பற்ற தன்னாட்சி நிறுவனம் ஆகும். இவ்வமைப்பின் தலைவராக சகிய சோமன் (Zakia Soman) எனும் முஸ்லீம் பெண் உள்ளார். இவ்வமைப்பு மும்பையை தலைமையிடமாகக் கொண்டு 2007-இல் நிறுவப்பட்டது.இவ்வமைப்பு 15 இந்திய மாநிலங்களில், 30,000 உறுப்பினர்களைக் கொண்டுள்ளது.

இவ்வமைப்பு முஸ்லீம் பெண்களின் நலன் மற்றும் உரிமைகள் குறித்து வகுப்பு எடுக்கிறது.

முஸ்லிம் பெண்கள் நலன் மற்றும் உரிமைகளுக்காக இவ்வியக்கம், முத்தலாக், முஸ்லிம் திருமணம் மற்றும் திருமண விலக்கு குறித்து 23 சூன் 2014 அன்று முஸ்லிம் திருமணம் மற்றும் திருமண விலக்கு சட்ட வரைவை இந்திய அரசிற்கு சட்டமாக்க பரிந்துரைத்தது.

இவ்வியக்கத்தின் முயற்சியால் சூலை 2019-இல் முஸ்லிம் பெண்கள் திருமண உரிமைகள் பாதுகாப்பு மசோதா, 2019 இந்திய நாடாளுமன்றத்தின் இரு அவைகளில் நிறைவேற்றப்பட்டது.

இதனையும் காண்க
--------------

* ஷா பானு சீவனாம்ச வழக்கு
* இந்தியாவில் முத்தலாக்
* முஸ்லிம் பெண்கள் திருமண உரிமைகள் பாதுகாப்பு மசோதா, 2019

மேற்கோள்கள்
-----------

1. ↑  "About". *Bharatiya Muslim Mahila Andolan* (ஆங்கிலம்). 2016-01-27 அன்று பார்க்கப்பட்டது.
2. ↑  Hasan Suroor (6 January 2014). *India's Muslim Spring*. Rupa Publications. பக். 52. பன்னாட்டுத் தரப்புத்தக எண்:978-81-291-3164-5. .
3. ↑  Dhar, Aarti. "Muslim Women Want Reforms in Personal Laws, Study Reveals". *The Wire*. 2016-02-03 அன்று மூலம் பரணிடப்பட்டது. 2016-01-27 அன்று பார்க்கப்பட்டது.
4. ↑  "Muslim Women's Views on Muslim Personal Law". *Economic and Political Weekly*. 2016-01-27 அன்று பார்க்கப்பட்டது.
5. ↑  "Muslim women to mullahs: We are here, reform personal law or else… - Firstpost". *Firstpost* (ஆங்கிலம்). 2016-01-27 அன்று பார்க்கப்பட்டது.
6. ↑  *The Hindu*. *No second wife, please*
**பபூல்** (*Babool*) என்பது 1987-ல்  *பால்சாரா கைச்ஜீன்* எனும் நிறுவனத்தால் இந்தியாவில் அறிமுகப்படுத்தப்பட்ட ஒரு பற்பசை தயாரிப்பு ஆகும். இது கருவேலம் மரத்தின் பட்டையிலிருந்து தயாரிக்கப்படுகிறது. கருவேலம் மரத்தின் பட்டையிலிருந்து தயாரிக்கப்படும் பொடியானது பாரம்பரியமாக இந்தியாவில் பற்களைச் சுத்தம் செய்யப் பயன்படுத்தப்படுகிறது. இந்த வணிக தயாரிப்பானது "பபூல் பபூல் பைசா வசூல்" என்ற கோஷத்துடன் மலிவான பற்பசையாக நிலைநிறுத்தப்பட்டது. பபூல் பல்சராவின் மிகப்பெரிய வணிகத் தயாரிப்பாக இருந்தபோது, 2002ஆம் ஆண்டில் "பபூலைப் பயன்படுத்திச் சிறந்த நாளை தொடங்குங்கள்" என்ற சொற்றொடருடன் மீண்டும் தொடங்கப்பட்டது. 2005 ஆம் ஆண்டில், பபூல் பல்சராவால் டாபருக்கு பல்சராவின் பிற பற்பசை வணிகத் தயாரிப்புகளான *பிராமிசு* மற்றும் மெசுவாக் உடன் ₹1.43 பில்லியன் (US$19 மில்லியன்) )க்கு விற்கப்பட்டது. 2007ஆம் ஆண்டு நிலவரப்படி, பபூல் வணிகத்தின் மதிப்பு ₹1 பில்லியன் (US$13 மில்லியன்) ஆகும்.

மேலும் பார்க்கவும்
------------------

* பற்பசை பிராண்டுகளின் பட்டியல்
* வாய்வழி சுகாதாரம் மற்றும் பல் கட்டுரைகளின் அட்டவணை

மேற்கோள்கள்
-----------

1. ↑  All India Management Association (1989). *Indian Management* **28**: 23.
2. 1 2  "Balsara to revamp toothpaste portfolio". .
3. ↑  "How Balsara Lost Its Bite". India. .
4. ↑  "Dabur buys 3 Balsara group cos for Rs 143 cr". .
5. ↑  "Dabur to buy Balsara for Rs 1499 cr". India. .
6. ↑  "Dabur outpaces MNCs Colgate, HLL in oral care". .
**புதுமைப்பித்தன் சிறுகதைகள்** என்னும் நூல் ஒரு சிறுகதைத் தொகுப்பாகும். இந்நூலின் தொகுப்பாசிரியர் மீ. ப. சோமசுந்தரம். இத்தொகுப்பு புதுமைப்பித்தனின் 16 சிறுகதைகளைக் கொண்டுள்ளது. நேஷனல் புக் டிரஸ்ட் டிரஸ்ட், இந்தியா இதனை வெளியிடப்பட்டுள்ளது. இதன் முதல் பதிப்பு 1976 ஆம் ஆண்டு வெளியானது.

இரண்டாவது பக்கத்தில் புதுமைப்பித்தனைப் பற்றிய குறிப்பும், அதைத் தொடர்ந்து தொகுப்பாசிரியரின் முன்னுரையும் அமைந்துள்ளன. முன்னுரையில் புதுமைப்பித்தனின் எழுத்துலக வரலாறும் அவரது எழுத்து நடை குறித்த விமரிசனங்களும், அவரது சிறுகதைகள் குறித்து புதுமைப்பித்தனின் கூற்றுக்களும் அவை குறித்த தொகுப்பாசிரியரின் கருத்துக்களும் இடம்பெற்றுள்ளன.

முன்னுரையைத் தொடர்ந்து வரிசையாக 16 சிறுகதைகளும் தரப்பட்டுள்ளன.

புதுமைப்பித்தனின் சிறுகதைகளின் தொகுப்புகள் பல, வெவ்வேறு ஆசிரியர்களால் தொகுக்கப்பட்டு வெவ்வேறு பதிப்பகத்தாரால் வெளியிடப்பட்டுள்ளன.

இடம்பெற்றுள்ள சிறுகதைகள்
------------------------

1. சாப விமோசனம்
2. பால்வண்ணம் பிள்ளை
3. ழ
4. ஞானக்குகை
5. உபதேசம்
6. அன்று இரவு
7. வாடாமல்லிகை
8. கருச்சிதைவு
9. ஒருநாள் கழிந்தது
10. பொன்னகரம்
11. நினைவு ப் பாதை
12. நியாயம்
13. சிற்பியின் நகரம்
14. காஞ்சனை
15. வார்ப்புரு:கடவுளும் கந்தசாமிப் பிள்ளையும்
16. சாமியாரும் குழந்தையும் சீடையும்

இவற்றையும் காண்க
----------------

* **புதுமைப்பித்தன் கதைகள் (நூல்)**
1952 ஆம் ஆண்டு பாலியூரித்தேன் பற்றி ஓட்டோ பேயர் விவரிக்கிறார்
**ஓட்டோ பேயர்** *(Otto Bayer)* என்பவர் செருமன் நாட்டைச் சேர்ந்த ஐ.கி பார்பென் என்ற வேதியியல் நிறுவனத்தில் இவர் ஒரு தொழிற்துறை வேதியியலாளர் ஆவார். 1903 ஆம் ஆண்டு நவம்பர் மாதம் 04 ஆம் நாள் இவர் பிறந்தார். 
ஐசோசயனேட்டு மற்றும் பாலியால் சேர்மங்களிலிருந்து பாலியூரித்தேன்களைத் தயாரிக்கும் பலகூட்டு வினையை 1937 ஆம் ஆண்டு கண்டுபிடித்த ஆராய்ச்சிக் குழுவிற்கு ஓட்டோ பேயர் தலைவராக இருந்தார். 

பேயர் கார்ப் நிறுவனத்தை நிறுவிய குடும்பத்துடன் டாக்டர் பேயர் தொடர்புடையவர் அல்ல. இன்று பாலியூரிதீன் நவீன வாழ்க்கை முழுவதும் எங்கும் காணப்படுகிறது. இயக்குனர்கள் குழு மற்றும் பேயர் நிறுவனம்|பேயர் நிறுவனத்தின்]] மேற்பார்வைக் குழு ஆகியவற்றில் உறுப்பினராக இருந்தார், மேலும் 1950 ஆம் ஆண்டுகளில் காசெல்லாவின் மேற்பார்வைக் குழுவின் துணைத் தலைவராகவும் இருந்தார்.

1975 ஆம் ஆண்டுக்கான சார்லசு குட்இயர் பதக்கத்தைப் பேயர் பெற்றார்.  1982 ஆம் ஆண்டு ஆகத்து மாதம் 01 ஆம் நாள் இவர் இறந்தார்.

மேற்கோள்கள்
-----------

1. ↑  Bayer, Otto (1947). "Das Di-Isocyanat-Polyadditionsverfahren (Polyurethane)". *Angewandte Chemie* **59**: 257–272. doi:10.1002/ange.19470590901. ; See also German Patent 728.981 (1937) I.G. Farben
2. ↑  "Charles Goodyear Medalists" (PDF). American Chemical Society Rubber Division. 2016-03-09 அன்று மூலம் (PDF) பரணிடப்பட்டது. 2016-02-16 அன்று பார்க்கப்பட்டது.
3. ↑  "Deutsches Kunststoff Museum: Otto Bayer". German Plastic Museum. 2016-10-24 அன்று மூலம் பரணிடப்பட்டது. 2016-02-16 அன்று பார்க்கப்பட்டது.
கார்னாட் வெப்ப இயக்கப் பொறி
ஓட்டோ சுழற்சியின் அழுத்தம்-கொள்ளளவு விளக்கப் படம்
**ஓட்டோ சுழற்சி** (Otto Cycle) என்பது உள் எரி பொறியில் பயன்படும் ஒரு வெப்பஇயக்கச் சுழற்சி ஆகும். இது ஊடாடு உந்துதண்டு (அல்லது ஆடுதண்டு) கொண்ட பொறி பற்றல் எந்திரத்தின் இயக்கத்தை விவரிக்க வல்லது. நிக்கோலஸ் ஓட்டோ என்னும் செருமானியப் பொறியாளரால் இது கண்டுபிடிக்கப்பட்டது. இதில், கொள்ளளவு மாறாத நிலையில் எரிப்பு (combustion) நிகழ்கிறது. அதாவது வெப்ப இயக்கச் சுழற்சியின் போது கொள்ளளவை மாறிலியாக வைத்துக்கொண்டு எரிப்பு நிகழ்கிறது. இந்தச் சுழற்சியில் மாறாக் கொள்ளளவில் வெப்பமாக்கல் நிகழ்வு இரண்டும், அகவெப்பமாறா நிலையில் கொள்ளளவு சுருங்குதல் மற்றும் விரிவடைதல் நிகழ்வும் நடைபெறுகின்றன. இதனை அழுத்தம்-கொள்ளளவு விளக்கப் படம் மூலம் எளிதாகப் புரிந்துகொள்ள இயலும்.

**வழிமுறை**
-----------

இவ்வழிமுறைகளைப் பின்வருமாறு விளக்கலாம்

வழிமுறை 1-2 : அகவெப்பமாறா நிலையில் கொள்ளளவு குறையும் நிகழ்வு
வழிமுறை 2-3 : மீளக்கூடிய மாறாக் கொள்ளளவில் வெப்பமாக்கல் நிகழ்வு
வழிமுறை 3-4 : அகவெப்பமாறா நிலையில் கொள்ளளவு விரிவடைதல் நிகழ்வு
வழிமுறை 4-1 : மீளக்கூடிய மாறாக் கொள்ளளவில் குளிர்விக்கும் நிகழ்வு
இந்த வழிமுறையின் மூலமாகப் பெட்ரோல் வெப்ப இயக்கப் பொறி இயங்குகிறது. இது வெப்ப ஆற்றலை வேலை ஆற்றலாக மாற்ற உதவுகிறது.

Wஉள் - என்பது வாயு சுருங்குவதன் மூலமாக உந்துதண்டினால் செய்யப்பட்ட வேலை ஆற்றல்
Qஉள் - என்பது பெட்ரோல் அல்லது எரிபொருள் மூலமாக உருவாக்கப்பட்ட வெப்ப ஆற்றல்
Wவெளி - என்பது வாயு விரிவடைதன் மூலமாக உந்துதண்டினால் செய்யப்பட்ட வேலை ஆற்றல்
Qவெளி - என்பது மீதமுள்ள எரிபொருளின் வெப்ப ஆற்றல்
*உள்* என்பது உள்ளீட்டையும் *வெளி* என்பது வெளியீட்டையும் குறிக்கும்.

மேற்கோள்கள்
-----------

1. ↑  Moran, Michael J. and Howard N. Shapiro. Fundamentals of Engineering Thermodynamics. 6th ed. Hoboken, N.J. : Chichester: Wiley ; John Wiley, 2008. Print.
பொங்கு ஊற்று நீரகத்தின் வரைப்படம்
பொங்கு ஊற்று நீரகத்தின் வரைப்படம்
ஆப்கானிஸ்தானில் பொங்கு ஊற்றுக் கிணறு
பொங்கு ஊற்றுக் கிணற்றின் நிகழ்படம்
**பொங்கு ஊற்று நீரகம்** அல்லது **ஆர்ட்டீசிய நீரகம்** (*artesian acquifier*) என்பது நேர்முறை அழுத்தத்துடன் கூடிய நீர்மம் கொண்ட பாறைப் படுகைகளாகும். அப்படிப்பட்ட நீரகத்தில் தோண்டப்பட்ட கிணறுகள் **பொங்கு ஊற்றுக் கிணறுகள்** (*artesian wells*). பொங்கு ஊற்றுக் கிணறு என்பது தரையிலிருந்து தானாகவே பீரிட்டெழுகிற நீருற்று ஆகும். தரைக்கடியில் சிக்கியிருக்கிற நிலத்தடி நீரே இவ்வாறு வெளிப்படுகிறது. பிரான்சில் உள்ள ஆர்ட்டாயிஸ் பிரதேசத்தில் இவ்வாறான ஓர் ஊற்று முதன்முதலாகக் கண்டுபிடிக்கப்பட்டது. 1126 ஆண்டு முதல் நிறைய பொங்கு ஊற்றுக் கிணறுகள் அங்கு தோண்டப்பட்டன. அதன் காரணமாக இவை ஆர்ட்டீசியன் ஊற்றுகள் எனப் பெயரிடப்பட்டுள்ளன.

தேவையான சூழ்நிலை
----------------

பொங்கு ஊற்றுகள் சில குறிப்பிட்ட சூழ்நிலைகளில் மட்டுமே உண்டாகும். தண்ணீர் புகாத கெட்டியான பாறைகளாலான இரண்டு அடுக்குகளுக்கு நடுவில் நுண்துளைகளுள்ள பாறைப்படலம் அல்லது மணல் இருக்க வேண்டும். இந்தப் படலம் எங்காவது ஓரிடத்தில் தரைமட்டத்தில் திறந்திருக்க வேண்டும். அங்கு பெய்யும் மழை நீர் இந்தப் படலத்தில் ஊறி நிறைய வேண்டும். அவ்வாறு சிக்கிக் கொண்ட நீர் இரண்டு கெட்டிப் பாறைப் படல அடுக்குகளுக்குள் சிறைப்பட்டிருக்கும். பொங்கு ஊற்றுக் கிணறு ஏற்படுகிற இடத்தை விட உயர்ந்த மட்டங்களில் இந்த நிலத்தடி நீர்மட்டம் அமைந்திருக்க வேண்டும். இது போன்ற சூழ்நிலையில் தாழ்வான ஓரிடத்தில் மேலாக உள்ள கடினப் பாறையில் சில அங்குல விட்டத்திற்குச் செங்குத்தாகத் துளையிட்டால் அந்தத் துளையிலிருந்து தண்ணீர் பீரிட்டெழுந்து வெளிப்படும்.

1877 இல் இந்திய நிலப்பொதியியல் கழகம் டபிள்யூ. கிங்கின் தலைமையில் புதுச்சேரியைச் சுற்றியுள்ள பொங்கு ஊற்றுக் கிணறுகளை அளவை செய்தது. 1934இல் அன்றைய சென்னை மாகாணத்தில் தொழில் துறையின் சார்பில் தண்ணீர் தேவைக்காக நெய்வேலியில் பொங்கு ஊற்றுக் கிணறுகள் தோண்டப்பட்டன. உலகிலேயே ஆஸ்திரேலியாவில் அதிமான பொங்கு ஊற்றுக் கிணறுகள் காணப்படுகின்றன.

மேற்கோள்கள்
-----------

1. ↑  Frances Gies and Joseph Gies, *Cathedral, Forge, and Waterwheel* subtitled "Technology and Invention in the Middle Ages". Harper Perennial, 1995 ISBN 0-06-016590-1, page 112.
2. ↑  "THE LIGNITE LEGEND OF TAMIL NADU". 2016-06-26 அன்று மூலம் பரணிடப்பட்டது. 25 மார்ச் 2016 அன்று பார்க்கப்பட்டது.
3. ↑  "artesian well". 25 மார்ச் 2016 அன்று பார்க்கப்பட்டது.
ஓட்டை விழுந்த ஏரி
**ஓட்டை விழுந்த ஏரி** (Spotted Lake) என்பது கனடாவில் உள்ள பிரித்தானிய கொலம்பியாவின் சிமில்காமீன் பள்ளத்தாக்கின் கிழக்குப் பகுதியில் ஓசோயயூசு நகரின் வடமேற்குப் பகுதியில் அமைந்துள்ள மூடிய வடிநிலப்பகுதியமை உவர்தன்மை மற்றும் காரத்தன்மை கொண்ட ஏரியாகும்.

கனிமம் மற்றும் உப்புச்செறிவு
----------------------------

இந்த ஏரியானது பல்வேறு கனிமங்களைக் கொண்டதாக அமைந்துள்ளது. இந்த ஏரியில் மக்னீசியம் சல்பேட்டு, கால்சியம் மற்றும் சோடியம் சல்பேட்டு ஆகியவற்றின் அடர் படிவுகள் காணப்படுகின்றன. இந்த ஏரியானது இன்னும் எட்டு இதர கனிமங்களையும் சிறிய அளவிலான வெள்ளி மற்றும் தைட்டானியம் போன்ற உலோகங்களையும் கொண்டுள்ளது. ஏரியில் உள்ள பெரும்பாலான நீர் கோடையில் ஆவியாகி, வண்ணமயமான கனிம படிவுகளை வெளிப்படுத்துகிறது. ஏரியின் மீது பெரிய 'புள்ளிகள்' கனிமங்களின் இயைபு மற்றும் பருவகால மழைப்பொழிவு அளவு ஆகியவற்றின் மாற்றங்களுக்கேற்ப தோன்றும். கோடையில் படிகமாகும் மக்னீசியம் சல்பேட்டானது, நிறத்தை மாற்றுவதில் முக்கிய பங்களிக்கிறது. கோடையில், ஏரியில் மீதமுள்ள கனிமங்கள் கடினமடைந்து புள்ளிகளைச் சுற்றியும் இடையிலும் இயற்கையான "நடைபாதைகளை" உருவாக்குகின்றன.

மேற்கோள்கள்
-----------


1. ↑  
 *Okanagan Geology South*. Okanagan Geology Committee. 2011. பக். 78–79. பன்னாட்டுத் தரப்புத்தக எண்:978-0-9699795-3-1. .
7°22′0″N 80°43′0″E﻿ / ﻿7.36667°N 80.71667°E﻿ / 7.36667; 80.71667

**பன்விலை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள ஒரு பிரதேச செயலாளர் பிரிவு ஆகும். பன்விலை என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான கண்டி நகரத்தில் இருந்து வடக்குத் திசையில் அமைந்துள்ளது. இதன் அரசியல் நிர்வாகம் பன்விலை பிரதேச சபையால் மேற்கொள்ளப்படுகிறது.

புவியியலும் காலநிலையும்
-----------------------

பண்விலை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 800-1000 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 22 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது இந்திய தமிழர்ளை பெரும்பான்மையாக கொண்ட ஒரு பிரதேச செயளாலர் பிரிவு ஆகும். இங்குள்ள மக்களில் பெரும்பானமையினர் இந்து மதத்தைச் சேர்ந்தவராவர்.
2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 26687 | 9981 | 93 | 15353 | 1195 | 52 | 13 |
| கிராமம் | 11877 | 8792 | 57 | 2098 | 881 | 36 | 7 |
| தோட்டப்புறம் | 14810 | 1189 | 36 | 13255 | 314 | 16 | 5 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 26687 | 9873 | 14301 | 1231 | 938 | 336 | 8 |
| கிராமம் | 11877 | 8770 | 1973 | 886 | 165 | 80 | 3 |
| தோட்டப்புறம் | 14810 | 1103 | 12328 | 345 | 773 | 256 | 5 |

கைத்தொழில்
----------

இங்கு கிராமப்புரங்களில் நெற்பயிர்ச் செய்கை சிறிய அளவில் மேற்கொள்ளப்பட்டு வருகின்றது. கடல் மட்டத்தில் இருந்தான உயரம் அதிகரிக்கும் போது நெற்பயிர்செய்கை குறைந்துச் செல்கிறது இப்பகுதிகளில் மரக்கறிச் செய்கை முக்கிய இடத்தை பெருகிறது. பன்விலையின் உயர் நிலங்களில் தேயிலை பெருந்தோட்டங்கள் காணப்படுகின்றன. இவை இம்மக்களின் முக்கிய சிவனோபாய தொழிலாக காணப்படுகிறது.

குறிப்புகள்
-----------

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
**திருபாய் நாரன்பாய் பட்டேல்** (*Dhirubhai Naranbhai Patel*)(பிறப்பு 13 மார்ச் 1960) என்பவர் இந்திய நீதிபதி ஆவார். இவர் தற்போது தில்லி உயர்நீதிமன்ற தலைமை நீதிபதியாக உள்ளார். இவர் ஜார்க்கண்ட் உயர் நீதிமன்றம் முன்னாள் பொறுப்பு தலைமை நீதிபதியாக பணியாற்றி உள்ளார். பின்னர் ஜார்க்கண்ட் உயர் நீதிமன்றம் மற்றும் குஜராத் உயர் நீதிமன்றம் நீதிபதியாகவும் பணியாற்றியுள்ளார்.

கல்வி
-----

பட்டேல் 13 மார்ச் 1960-ல் பிறந்தார். இவர் அகமதாபாதில் உள்ள எம், ஜி. அறிவியல் கல்லூரியில் 1979ஆம் ஆண்டு, இளநிலை அறிவியல் பட்டமும், 1981ஆ, ஆண்டு முது அறிவியல் பட்டம் கரிம வேதியியலில் பெற்றார். பின்னர் எல். எல். பி. மற்றும் எல். எல். எம். சட்டக் கல்வியினை அகமதாபாத்தில் உள்ள எல். ஏ. ஷா சட்டக் கல்லூரியில் பயின்றார். சட்டக் கல்வியின்போது இவர் விருதுகள் பல பெற்றார்.

நீதிபதி பணி
-----------

இவர் 27 ஜூலை 1984-ல் வழக்கறிஞராகப் பதிவு செய்துகொண்டார். அகமதாபாத்தில் உள்ள குஜராத் உயர்நீதிமன்றத்தில் வழக்கறிஞராகப் பயிற்சி பெற்றார். பின்னர் மார்ச் 7, 2004 அன்று குஜராத் உயர் நீதிமன்றத்தின் கூடுதல் நீதிபதியாகவும், 2006 ஜனவரி 25-ல் நிரந்தர நீதிபதியாகவும் நியமிக்கப்பட்டார். பிப்ரவரி 3, 2009 அன்று ஜார்க்கண்ட் உயர் நீதிமன்ற நீதிபதியாக பணியிட இடமாறுதல் பெற்றார். இவர் 24 மே 2019 அன்று ஜார்கண்ட் உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். இவர் ஜூன் 7, 2019 அன்று தில்லி உயர்நீதிமன்றத்தின் தலைமை நீதிபதியாகப் பதவி உயர்வு பெற்றார்.

மேற்கோள்கள்
-----------


1. ↑  Emmanuel, Meera (13 May 2019). "Justice DN Patel recommended as Chief Justice of Delhi High Court". *Bar & Bench*. .
2. ↑  "Orders of appointment of Shri Justice Dhirubhai Naranbhai Patel. Judge of the Jharkhand H C, to be CJ of the Delhi HC" (PDF). 22 May 2019. 22 May 2019 அன்று பார்க்கப்பட்டது.
3. ↑  Cite web|url= of appointment of Shri Justice Dhirubhai Naranbhai Patel, Sr. most Judge of Jharkhand HC as ACJ|last=|first=|date=|website=|archive-url=|archive-date=22 May 2019|access-date=22 May 2019
4. ↑
5. ↑
6. ↑
**பாபு நந்தன்கோடு** (*Babu Nanthankode*) தமிழிலும் மலையாளத்திலும் கலைத்தன்மை மிக்க திரைப்படங்களை இயக்கியவர். இவர் அதிகமாகப் பேசப்படாத ஒரு திரை முன்னோடி.

திருவனந்தபுரத்தில் நந்தன்கோடு ஊரில் பிறந்தவர். பூனா திரைப்பள்ளியில் மாணவர். 1970ல் என். சங்கரன்நாயர் இயக்கிய "மதுவிது" என்ற படத்துக்கு கதை,திரைக்கதை எழுதியிருக்கிறார். அதுவே அவரது திரைப்பட நுழைவு.

1972ல் பாபு எடுத்த முதல் திரைப்படம் தாகம். முத்துராமன், மேஜர் சுந்தரராஜன், நந்திதா போஸ் நடித்த தமிழ்த் திரைப்படம். இது தமிழின் குறிப்பிடத்தக்க படங்களில் ஒன்றாக விமர்சகர்களால் கருதப்படுகிறது. அடையாறு திரைப்பட கல்லூரியில் மாணவர்களுக்கு பாடமாக காட்டப்படும் படங்களில் ஒன்று.

பாபு அடுத்து மலையாளத்தில் 1973ல் ’ஸ்வப்னம்’ படத்தை இயக்கினார். இந்தப்படம் ஒரு குறிப்பிடத்தக்க வணிக வெற்றியும்கூட. காட்சியமைப்புகளிலும் திரைக்கதையிலும் பலவகையான புதிய பாய்ச்சல்கள் சோதனை செய்யப்பட்டிருந்தன. சலீல் சௌதுரி இசை. அசோக் குமார் ஒளிப்பதிவு. பி கேசவதேவின் நாவலை ஒட்டி எடுக்கப்பட்ட படம். நான்கு கேரள அரசு விருதுகளைப்பெற்றது. பாபுவின் அடுத்தபடம் 1974ல் வெளிவந்த யௌவனம். அது தோல்வி அடைந்தது. கரு அளவிலும் செய்நேர்த்தி அளவிலும் அது துணிச்சலான படம் என்று விமர்சகர்கள் சொல்கிறார்கள். 1975ல் வெளிவந்த ’பார்ய இல்லாத ராத்ரி’ வணிக நோக்குள்ள பாலியல் படம். அதுவும் தோல்வியடைந்தது.

பாபு நந்தன்கோடு மீண்டும் தன் பழைய பாணிக்குச் சென்று ’சத்யத்திண்டே நிழலில்’ என்ற படத்தை இயக்கினார். சுதீருக்கு சிறந்த நடிகருக்கான கேரள அரசு விருது பெற்றுத்தந்தது அந்தப்படம். ஆனால் வணிக ரீதியாக தோல்வியடைந்தது. 1976ல் பாபு நந்தன்கோடு இயக்கிய மான்ச வீண அவருடைய மிகச்சிறந்த படம். வணிக வெற்றி பெறவில்லை. கடைசியாக 1977ல் மீண்டும் ஒரு பாலியல் படம் ‘காமபர்வம். அதுவும் தோல்வி. அதன்பின் பாபு நந்தன்கோடு திரையுலகில் நீடிக்க முடியவில்லை. 1980ல் பாபு அவரது நண்பர் சிவன் எடுத்த யாகம் படத்தில் நடித்தார். அதுவே கடைசி சினிமா தொடர்பு.

படங்கள்
-------

1. காமபர்வம் (1977)
2. மானசவீணா (1976)
3. சத்யத்திண்டே நிழலில் (1975)
4. பார்ய இல்லாத ராதிரி (1975)
5. யௌவனம் (1974)
6. ஸ்வப்னம் (1973)
7. தாகம் (1972) [தமிழ்]
8. யாகம் [நடிப்பு]

மேற்கோள்கள்
-----------

வெளி இணைப்புகள்
---------------

* ஐ.எம்.டி.பி இணையத்தளத்தில் பாபு நந்தன்கோடு
**பன்வாரி லால் சௌக்கிசே** (**Banwari Lal Chouksey)** ஓர் இந்திய இயந்திர நிபுணர் மற்றும் கண்டுபிடிப்பாளர் ஆவார். புதுமையான பொறியியல் சிந்தனைகளுக்காக இவர் பெயர் பெற்றார்.  இந்தியாவின் மத்தியப் பிரதேச மாநிலத்தின் போபால் மாவட்டத்தில் உள்ள கங்கா பிப்பாலியாவில் பிறந்தார். உயர்நிலைப் பள்ளி மட்டத்தைத் தாண்டி இவர் முறையான கல்வியைப் பெறவில்லை. பாரத மிகு மின் நிறுவனத்தில் இயந்திர தொழிலாளியாக தனது வாழ்க்கையைத் தொடங்கினார், அங்கு ஒரு பொறியியலாளராக உயர்ந்தார். கனரக இயந்திரங்களுக்கான மாற்று உதிரி பாகங்களை இவர் வடிவமைத்துள்ளதாக தெரிவிக்கப்பட்டுள்ளது. இது நிறுவனத்திற்கு பணத்தை மிச்சப்படுத்தியது மற்றும் பன்வாரி லால் தனது சில கண்டுபிடிப்புகளுக்கு காப்புரிமையும் பெற்றுள்ளார்.  மத்தியப் பிரதேச அரசின் மகாத்மா சோதிபா பூலே சம்மான், விசுவகர்மா ராசுட்ரிய புரசுகார் மற்றும் சிரம்பூசன் சம்மான் போன்ற பல விருதுகளைப் பெற்றுள்ளார்.  அறிவியல் மற்றும் தொழில்நுட்பத்தில் இவர் ஆற்றிய பங்களிப்புகளுக்காக 2005 ஆம் ஆண்டில் இந்திய அரசு அவருக்கு நான்காவது உயரிய விருதான பத்மசிறீ விருதை வழங்கியது.

மேலும் பார்க்கவும்
------------------

* பாரத மிகு மின் நிறுவனம்

மேற்கோள்கள்
-----------

1. ↑  "Padmashree Chouksey -- a labourer -- penning autobiography". One India. 9 February 2007. December 2, 2015 அன்று பார்க்கப்பட்டது.
2. 1 2  "BHEL employee gets Padmashri". Sify. 29 January 2005. 5 March 2016 அன்று மூலம் பரணிடப்பட்டது. December 2, 2015 அன்று பார்க்கப்பட்டது.
3. ↑  "Padma Awards" (PDF). Ministry of Home Affairs, Government of India. 2015. November 15, 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது.
**தாராய் சாம்பல் மந்தி** (*செம்னோபிதேகசு ஹெக்டர்* ) தொல்லுககுரங்கு. இது முன்னர் வடவெளிச் சாம்பற் குரங்கின் கிளையினமாக கருதப்பட்டது. இந்த சிற்றினத்தின் எண்ணிக்கையானது 10,000க்கும் குறைவாக இருப்பதால் அச்சுறு நிலைய அண்மித்த இனமாகப் பட்டியலிடப்பட்டுள்ளன. மேலும் இதனுடைய எண்ணிக்கை தொடர்ந்து குறைந்து வருகிறது.

*செம்னோபிதேகசு அஜாக்சு* மற்றும் *செம்னோபிதேகசு பிரியம்* ஆகியவற்றுடன் *தி இலியாட்* கதாபாத்திரங்களின் பெயரிடப்பட்ட *செம்னோபிதேகசு* இனங்களில் இதுவும் ஒன்றாகும்.[]

பரவலும் வாழ்விடமும்
-------------------

தாராய் சாம்பல் மந்தி, வட இந்தியா, பூட்டான் மற்றும் நேபாளத்தை பூர்வீகமாகக் கொண்டது. இவை ராஜாஜி தேசிய பூங்காவிலிருந்து தென்மேற்கு பூட்டான் வரையிலான இமயமலை அடிவாரத்தில் வசிக்கிறது. இது சிவாலிக் மலைகளின் ஈரமான இலையுதிர் காட்டில் 150 முதல் 1,600 m (490 முதல் 5,250 அடி) உயரத்தில் உள்ள ஓக் காடுகளில் வாழ்கிறது.

சூழலியல் மற்றும் நடத்தை
-----------------------

தாராய் சாம்பல் மந்தி மரங்களில் வாழ்வன. நிலப்பரப்பில் பகலாடிகளாகவும் இலைகளை உண்ணக்கூடிய பல ஆண் பல பெண் குழுக்களாக உள்ளன. ராஜாஜி தேசிய பூங்காவிற்கு வெளியே உள்ள பழத்தோட்டங்கள் மற்றும் பயிர் வயல்களில் இவை உணவு உண்பதைப் பலர் அவதானித்துள்ளனர்.

மேற்கோள்கள்
-----------

1. ↑  Molur, S.; Chhangani, A. (2008). "*செம்னோபிதேகசு ஹெக்டர்*". *IUCN Red List of Threatened Species* **2008**: e.T39837A10274974. .
2. ↑  Molur, S. Brandon-Jones, D. Dittus, W. Eudey, A. Kumar, A. Singh, M. Feeroz, M. M. Chalise, M. Priya, P. and Walker, S. (2003) *Status of South Asian Primates: Conservation Assessment and Management Plan* பரணிடப்பட்டது 2016-12-21 at the வந்தவழி இயந்திரம் Workshop Report, 2003. Zoo Outreach Organization/CBSG-South Asia, Coimbatore, India.
**பாபுலால் நஹர்** (बाबूलाल नागर को) இந்திய தேசிய காங்கிரஸ் கட்சியின் உறுப்பினராகவும்  இந்திய அரசியல்வாதியும் அவார். அவர் ராஜஸ்தான் அரசின் முன்னாள் அமைச்சராக இருந்தார். ராஜஸ்தான் சட்டப்பேரவைக்கு 2008 ஆம் ஆண்டு ஜெய்பூர் மாவட்டத்தில் டூடு விலிருந்து காங்கிரஸ் கட்சியின் உறுப்பினராக  நாகர் தேர்வு செய்யப்பட்டார். முதலமைச்சர் அசோக் கெலோட்டின் கீழ், நாகர் , கதர் மற்றும் கிராமப்புற தொழில் அமைச்சராக நியமிக்கப்பட்டார். அவர் செப்டம்பர் மாதத்தில் முதல்வர் மற்றும் மகளிர் குழுக்களின் அழுத்தத்தின் கீழ் ராஜினாமா செய்தார், சில நாட்களுக்குப் பின்னர் அவர் காங்கிரஸ் கட்சியிலிருந்து வெளியேற்றப்பட்டார்.

குற்றவியல் குற்றச்சாட்டுகள்
---------------------------

பாபுலால் நகர் 2013 ஆம் ஆண்டில் 35 வயதான பெண்ணை  கற்பழிப்பு குற்றச்சாட்டுகளில் இருந்து விடுவிக்கப்பட்டார். நாகர் தனது  இல்லத்திற்கு ஒரு அரசாங்க வேலை வழங்குவதற்கான சாக்குப் போக்கைக் கூறி அவளை பாலியல் பலாத்காரம் செய்ததாகக் கூறப்படுகிறது. நாகர் தனது குற்றச்சாட்டுகளில் அவர்கள் அரசியல் ரீதியாக  அவர் விடுதலை செய்யப்பட்டபின், அது ஒரு அரசியல் சதி என்றும்,  சிபிஐ விசாரணையை கோரி அப்பெண் சார்பாக வலியுறுத்தினார் .

Notes and references
--------------------

1. ↑  "[Former minister Babu Lal Nagar relieved, acquitted in rape case]" (in hi). *Rajasthan Patrika*. 30 January 2017. Archived from the original on 30 January 2017. .
2. ↑  *सत्यमेत जयते, मैं न्याय प्रणाली में विश्वास करता हूं, मुझे राजनैतिक द्वेषता का शिकार बनाया गया, पहले ही दिन से उम्मीद थी कि न्याय मिलेगा।* Nagar is quoted as saying.
' 

*பாபன் தாஸ் பௌல்'* (பிறப்பு 1961) இந்தியாவைச் சேர்ந்த ஒரு பிரபலமான பௌல் பாடகர் மற்றும் இசைக்கலைஞர் ஆவார், அவர் ஒரு *டப்கி*, ஒரு சிறிய வந்திரதம் மற்றும் சில சமயங்களில் ஒரு *ஏக்தாராவை* துணையாக கொண்டு இசையமைத்து பாடுவார். சர்வதேச இசைக்காட்சியில் பாரம்பரிய பௌல் இசையின் முன்னோடியாகவும், நாட்டுப்புற - இணைவு இசை வகையை நிறுவியதற்காகவும் அவர் அறியப்படுகிறார்.

ஆரம்ப கால வாழ்க்கை
------------------

மேற்கு வங்காளத்தின் முர்ஷிதாபாத் மாவட்டத்தில் உள்ள முகமதுபூரில் உள்ள ஒரு சிறிய கிராமத்தில் பிறந்தார், அவரது தந்தை மற்றும் கிராமங்களில் அலைந்து திரிந்த பௌல் பாடகர்கள் தாம் அவரது ஆரம்பகால இசை ஆர்வத்திற்கு காரணமாக அமைந்தனர்.

தொழில்
------

 பிரான்ஸின் வெசோலில் நடந்த சர்வதேச ஆசிய திரைப்பட விழாவில் பால் இசைக்கலைஞர்களான மிம்லு சென் மற்றும் பபன் தாஸ் 
1988 ஆம் ஆண்டில், பபன் தாஸ் லண்டனில் பிறந்த கிதார் கலைஞரான சாம் மில்ஸுடன் இணைந்து இசையமைக்க தொடங்கினார், அவர் 1979 மற்றும் 1982 க்கு இடையில் பல்வேறு சோதனை முயற்சிகளை அவாண்ட் கார்ட் குழு 23 ஸ்கிடூவுடன் மேற்கொண்டார். அவர்களது ஒத்துழைப்பின் விளைவாக *ரியல் சுகர்* (1997) என்ற பாராட்டப்பட்ட ஆல்பம் கிடைத்தது, இது பீட்டர் கேப்ரியல்லின் ரியல் வேர்ல்ட் ரெக்கார்ட்ஸ் வெளியீடு,  இது பெங்காலி இசை மற்றும் மேற்கத்திய பாப் இசையின் முதல் இணைவுகளில் ஒன்றாகும். அவர் லண்டனை தளமாகக் கொண்ட சுசீலா ராமன் ஆகியோருடன் இணைந்து இசையமைத்துள்ளார். 2005 ஆம் ஆண்டில், யுனெஸ்கோவின் "மனிதகுலத்தின் வாய்வழி மற்றும் அருவமான பாரம்பரியத்தின் தலைசிறந்த படைப்புகள் "பட்டியலில் பௌல் பாரம்பரியம் சேர்க்கப்பட்டது. 

அவர் ஜெய்ப்பூர் இலக்கிய விழா  மற்றும் லண்டனில் வில்லியம் டால்ரிம்பிளின் "நைன் லைவ்ஸ் "கச்சேரி, 2009 ஆகியவற்றிலும் அவரது இசை நிகழ்ச்சிகளை நிகழ்த்தியுள்ளார்.

தனிப்பட்ட வாழ்க்கை
------------------

அவர் 1982 இல் பாரிஸில் கச்சேரி பார்வையாளராகவே மிம்லுவைச் சந்தித்தார், பின்னர் அவர்கள் திருமணம் செய்துகொண்டு பல ஆண்டுகள் பாரிஸில் வாழ்ந்தனர். அவர் பெங்காலி மட்டுமல்ல, ஹிந்தி, ஆங்கிலம் மற்றும் பிரஞ்சு என்று படிக்க கற்றுக்கொண்டார்.

இசைத்தொகுப்புகளின் பட்டியல்
---------------------------

தனி இசைத்தொகுப்புகள்
* *உள் அறிவு* (1997)
* *ஹனி சேகரிப்பாளர்களின் இசை* (2010)

கூட்டு இசைத்தொகுப்புகள்
* *ரியல் சுகர்* (1997, சாம் மில்ஸுடன்)
* *லே சாண்ட் டெஸ் பால்ஸ் - மனுச்சே ஓ ரவுடன்* (2002, பல்வேறு கலைஞர்களுடன்)
* *தானா டானி* (2004, வங்காள மாநிலத்துடன் )

திரைப்படவியல்
-------------

* *நாக்மோதி* (1983) ("டோரியாய் ஐலோ துஃபான்" பாடலில் கலைஞராக)
* *சுக்னோ லங்கா* (2010) ("சுந்தோரி கோமோலா" பாடலில் கலைஞராக)
* *பசி & காதல்: டோபு ஓ பலோபாஷா* (2017) (இசையமைப்பாளராக)

மேலும் படிக்க
-------------

* *Baulsphere*.
* *The Honey Gatherers: Travels with The Bauls: The Wandering Minstrels of Rural India*. .

மேற்கோள்கள்
-----------

1. ↑  "Paban Das Baul Biography". *Artistdirect*.
2. ↑  "Paban Das Baul". *Real World Records*.
3. ↑  "Rendezvous With Paban Das Baul". *Daily Star* (Bangladesh) **4** (28). January 7, 2005. .
4. ↑  "Paban Das Baul & Sam Mills". *Real World Music, US*. 2001-03-05 அன்று மூலம் பரணிடப்பட்டது. 2010-11-27 அன்று பார்க்கப்பட்டது.
5. ↑  "Masterpieces of the Oral and Intangible Heritage of Humanity". *UNESCO*. September 25, 2005.
6. ↑  "Jaipur Literature Festival". *Jaipur Literature Festival*.